als_Latn dik_Latn sag_Latn
Tirana ka festuar sot Ditën e Verës, me qytetarët që kanë mbushur bulevardin ‘Dëshmorët e Kombit; për t’u bërë pjesë e aktiviteteve të shumta të organizuara nga bashkia dhe qeveria të cilat në këtë ditë janë vënë sërish në garë.
“Për herë të parë Shërbimi Kombëtar për Rininë organizon aktivitete për Ditën e Verës. Aktivitetet do jenë gjithëpërfshirëse, të gjitha moshat, nga 0-15 vjeç. Konkretisht, një koncert para Kryeministrisë ku këngëtarja islandeze, Emiliana Torrini, do të këndojë për rreth një orë. Përveç saj do të ketë edhe disa këngëtarë shqiptarë, Juliana Pasha, Sidrit Bejleri, Vedat Ademi e të tjerë. Koncerti nis që në orën 12, që nga Sheshi Skënderbej, ku do të kemi një sërë aktivitetesh nga ansambli popullor, kemi bandën e Forcave të Armatosura, fusha të instaluara sportive për fëmijë dhe të rinjtë”, thotë Anuela Ristani, Drejtore e Shërbimit Kombëtar për Rininë.
Aktivitetet do të zhvillohen nga ora 10.00-14.00. Për organizimin e tyre kanë ndihmuar përveç Ministrisë së Mirëqënies Sociale dhe Rinisë edhe nga Ministria e Kultures, ajo e Arsimit dhe Sporteve, Ministria e Zhvillimit Ekonomik dhe turizmit, si dhe biznese që do të ofrojnë produkte me çmime të favorshme.
Përmes një postimi në faqen e vet zyrtare në Facebook kryeministri i vendit, Edi Rama i ka uruar të gjithë shqiptarët për mirësi në familjet e tyre.
“Gezuar Diten e Veres paçi te gjithe miresi dhe besim se me e mira eshte ende perpara ne rrugen e te ardhmes per familjen tuaj e vendin tone!” shkruan Rama në Facebook.
Nata e Verës në Elbasan, festë deri në orët e mëngjesit
Nata e Verës ka zbardhur Elbasanin. Mijëra qytetarë, jo vetem nga ky qytet por nga i gjithë vendi dhe trojet shqipfolëse janë mbledhur në sheshin “Gensher” për të ndjekur koncertin e madh të mundësuar nga bashkia e këtij qyteti.
Këngëtarët më në zë të muzikës popullore por edhe asaj të lehtë të Shqipërisë janë ngjitur në skenë për të festuar së bashku ardhjen e stinës së ngrohtë.
Por skenës nuk i kanë munguar edhe aktorë të humorit por edhe trupa e Cirkut të Tiranës, të cilët i kanë dhënë më shumë gjallëri festimeve.
Qytetarët janë shprehur të kënaqur nga organizimet dhe kanë zgjedhur të qëndrojnë në shesh deri në orët e para të mëngjesit për të pritur së bashku “Ditën e Verës”.
Kryebashkiaku Sejdini i mori vetëm pak minuta festimeve për të bërë urimin e tij tradicional. Situata kulmoi me hedhjen e fishekzjarreve të cilat ndriçuan “Natën e Verës” në Elbasan.
Është viti i tetë që kreu i bashkisë uron qytetarët e tij, duke i bërë të mundur miqve dhe mysafirëve një qytet plot me aktivitete dhe larmi në këtë festë tradicionale.
Nuk mund të kalonte pa emocione dhe duartrokitje performanca e këngëtareve Valbona Halili, Valbona Mema, Irma Libohova, Xhavid Dedej, Hajredin Gjeta, Sinan Hoxha, Silva Gunbardhi, Dafi, Xhensila Myrtezai si edhe Vëllezërit Zena, të cilët në orët e para të mëngjesit kanë zgjuar gjithë qytetin me këngët e tyre, madje duke ftuar qytetarët në shesh që të këndojnë dhe festojnë së bashku.
Por veç festimeve, në shesh të gjitha baret dhe restorantet e qytetit kanë qenë të mbushura plot deri në orët e para të mëngjesit, pasi siç e do tradita, festa e verës pritet së bashku.
Rama në Elbasan për Ditën e Verës: Kompanitë shqiptare do sjellin zhvillimin ekonomik
Kryeministri Edi Rama ka vizituar Elbasanin në kuadër të Ditës së Verës. Ndalesa e tij e parë ka qenë në panairin e hapur posaçërisht për këtë ditë, ku është takuar me biznesmenët.
“Në këtë panair janë prezantuar më shumë kompani se vitin e kaluar dhe ky është një lajm i mirë. Këtu ka kompani me prodhime shqiptare që shfaqin interes për eksport dhe do të jenë këto kompani do të sjellin zhvillim për ekonominë shqiptare”, ka deklaruar Rama.
Në vizitën në qytetin simbol të Ditës së Verës, kryeministri shoqërohet nga ministrat Nasip Naço dhe Edmond Haxhinasto.
14 mars 2015 (gazeta-Shqip.com)
nga 0 -drei ne 151 vjec..
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn